open-index/open-wikipedia-markdown huggingface dataset:
Pentimento

**Pentimento** (ital. *pentimento*, eng. *pentiment*, fra. *un repentir*) je naziv za naknadni slikarev ispravak na već dijelom dovršenom djelu. Radi se zapravo o presliku kojim umjetnik ispravlja ili mijenja detalje, ili veće dijelove slike, što odaje slojevit i često ne odveć pravolinijski proces nastajanja umjetničkoga djela.

Pojam potječe iz italijanskog i izborno znači „pokajati se".

Premda su bili česti, *pentimenti* se golim okom najčešće ne mogu vidjeti, osim u slučajevima kada je izvorni crtež prekriven toliko tankim slojem boje da su reljefne konture preslikanih poteza kistom ostale vidljive, ili da je boja upotrijebljena za preslikavanje vremenom izblijedjela i postala dijelom providna.

Pentimenti se međutim relativno lako mogu otkriti rendgenskim snimkama slika ili tehnikom Infracrvene reflektografije. Brojna djela koja su zadnjih decenija tako istražena, pokazala su da su *pentimenti* bili vrlo česti u slikarstvu uljem na platnu i kod velikih umjetnika npr. Jana van Eycka, Tiziana, Caravaggia i Rembrandta.

Razlog tome je što su stari majstori često započinjali rad na slici bez pripremnih crteža, korigirajući eventualne nedostatke ili unoseći nove kompozicijske elemente „u hodu“, preslikavajući dijelove kojima nisu bili zadovoljni tj. slikovito rečeno „kajući se“, što je izvorno značenje pojma *pentimento*.

## Primjeri
Odličan primjer *pentimenta* je slika Antonella da Messine „Salvator Mundi“ na kojoj se, zbog blijeđenja boje, u dnu kristova vrata, malo iznad blagoslovljajuće ruke vidi trag izvorno naslikane, kasnije preslikane košulje, košulje koja je na taj način neznatno smanjena.

Glasovita Picassova slika „Stari gitarist“ iz 1903. godine odaje tragove ranije slike naslikane na istome platnu prije one sadašnje. Već je i golim okom iznad starčeva moguće uočiti konture ženskoga lica koje pripada prethodnoj slici. Tu se međutim ne radi o *pentimentu* nego o klasičnom presliku, čemu su pribjegavali mnogi slikari, uglavnom zbog skromnih financijskih mogućnosti u kojima su djelovali, obzirom da nova *grundirana*, za slikanje pripremljena platna nikada, a osobito nekada nisu bila jeftina.

Osobito znakovitim pokazali su se Caravaggiovi *pentimenti*. Mahonova intuicija se pokazala posve točnom. Tako je, na primjer rendgenska snimka slike *Kartaši* koju je sir Denis Mahon 2006. kupio na aukciji kao djelo nepoznatog kopista prema Caravaggiu, pokazala da je lice jednog od dvojice prikazanih varalica bilo u cijelosti naslikano prije nego što je slikar preko njega preslikao šešir. Taj preslik - *pentimento*, bio je konačan dokaz da je slika koju je Mahon kupio zapravo Caravaggiov original, jer slikar-kopist u svojem radu nikada ne radi takve kreativne izmjene.

## Izvori

## Literatura
* Damjanov, Jadranka; Radulić, Ksenija: Pentimento, Umjetnost (Likovne umjetnosti), 3. izdanje, Zagreb, 1967., str. 188.

## Veze
* Gatanje (Caravaggio)
* Kartaši (Caravaggio)
Go8 (Australija)

**Go8** ili **Grupa osmice** () je koalicija vodećih istraživačkih univerziteta u Australiji. Institucije članice koalicije su neki od najstarijih i najvećih univerziteta u zemlji. Univerziteti u ovoj grupi nazivaju se i univerztetima pješčenjaka ili cigle (). Koalicija je osnovana 1999. godine i ima status neprofitne organizacije.

## Članstvo

## Izvori
Draperija

**Draperija** (francuski: *la draperie* = zastor; engleski: *drapery*, njemački: *Faltenwurf*, talijanski: *pannegiamento*) je tkanina složena u nabore; primjenjuje se u slikarstvu i kiparstvu u prikazima ljudske odjeće, te kao dekoracija u arhitektonskim interijerima i namještaju (zavjese prozora,vrata, niša, zidova, otara, baldahina, pozornica i dr.).

## Historija

Raspored nabora i masa draperije značajan je izražajni i dekorativni element u likovnim umjetnostima. Igra nabora pokorava se stilskim zakonima i prati strujanja i izmjene u razvoju umjetnosti od davnine. Tako je u umjetnosti starih naroda (egipatska umjetnost, mezopotamska umjetnost) draperija konzervativno stilizirana usporednim pravilnim i simetričnim linijama. U klasičnoj umjentosti stare Grčke, s nastojanjem za anatomskom točnošću, javljaju se nabori koji prate osnovnu građu tijela složenim prevjesima tkanine, da bi potkraj 5. vijeka pne. Grci uspjeli simulirati sitno nabrani veo koji se prijanja uz gotovo nago tijelo.

U rimskoj umjetnosti se postepeno napušta pojedinost u korist cjelovitog izražaja, da bi se u bizantskoj umjetnosti draperija svela na sustav apstraktnih linija. U srednjem vijeku draperija se udaljava od stvarnosti i ponovno stilizira, te ponegdje poprima fantastične deformacije.
Umjetnici karolinško-otonske epohe (9. i 10. vijek) prikazuju lepršavu kaligrafsku igru nabora, a francuski se kipari kasne romanike i rane gotike približavaju klasičnom prikazu. U talijanskoj rensansi je potpuno revitalizirana, da bi u baroku, gdje je umjetnik tretira krajnjom virtuoznošću, postala bitnim izražajnim sredstvom kompozicije, pokreta i gestikulacije figura, podrcrtavajući njihove karaktere i emocije (Bernini).
Od 18. vijeku draperija gubi svoje značenje, da bi se izrazito stilizirana javila potkraj 19. vijeka kao dekorativni element secesije.

## Galerija slika

File:Poppaea Olimpia.jpg|Popeja Sabina, Neronova supruga, Arheološki muzej u Olimpiji (Grčka)
File:BambergApocalypse03CoronationOfEmperor.JPG| Bamberška apokalipsa starost 1002. - 1020., Bamberška gradska biblioteka
File:Edgar in Regularis Concordia.jpg|Anglosaksonska minijatura, 11. vijek
File:Cumberland-Reynolds.jpg|Portre jednoga od sinova Georgea III., Joshua Reynolds


## Izvori
Općine i gradovi u Finskoj

Ovaj članak je popis trenutačnih finskih općina, nakon administrativne reforme provedene 2015.
Finska nakon tog ima 317 općina (finski: **kunta**), od kojih 107 ima status grada (finski: **kaupunki**), oni su označeni masnim slovima. u vrijeme Velikog Vojvodstva Finska.

Podaci za stanovništvo su od 31. augusta 2015., dok su oni za površinu od 1. januara 2015. Gustoća naseljenosti dobijena je na bazi tih podataka.

Najveći teritorij imaju općine na rijetko naseljenom sjeveru, kao Inari - 17 363 km², a to je površina koju ima i država Svazilend, puno manji imaju općine na jugu, a najmanji Espoo (312 km²) ali i to je površina ravna onoj na koji se smjestila jedna država Monako.

Izvor: Suomen asukasluvut kuukausittain
## Reference

## Vanjske veze

* ''Lista finskih općina'' na portalu Suomi.fi-toimitus
Peter Gentzel

**Hans Peter Ludvig Gentzel** (Göteborg, 12. listopada 1968.) je umirovljeni švedski rukometni golman i repezentativac, jedan od najboljih golmana svoje generacije. S reprezentacijom Švedske je bio trostruki europski prvak, svjetski prvak (1999.) godine te osvajač olimpijskog srebra u Sydneyju 2000. godine. Gentzel je od 1998. do 2002. godine tri puta za redom bio proglašavan najboljim golmanom EHF Eura.

Karijeru je započeo u IK Helmu, da bi 1989. godine prešao u Redbergslids IK, s kojim je šest puta bio nacionalni prvak. Nakon dvije godine u Španjolskoj, prelazi u Njemačku, prvo u HSG Nordhorn, gdje igra osam sezona, a onda u THW Kiel, gdje nakon jedne sezone završava karijeru. Za reprezentaciju je debitirao 1992. godine, a umirovio se 2009. godine, nakon EHF Eura, skupivši 224 nastupa.

Nakon povratka u Švedsku 2010. godine, radio je kao dio stručnog tima na pripremi Svjetskog prvenstva 2011. godine. Početkom 2011. godine postao je dio uprave novoosnovane organizacije *Svensk Elithandboll*.
Colpo maestro al servizio di Sua Maestà britannica

***Colpo maestro al servizio di Sua Maestà britannica*** () je italijansko-španski kriminalistički film snimljen 1967. u režiji Michelea Lupa. Protagonist, koga tumači Richard Harrison, je glumac koga grupa kriminalaca angažira da se izdaje za direktora draguljarnice kako bi im pomogao u pljački.

## Vanjske veze
*
The Master (film)

***Master*** () američka je psihološka drama iz 2012. režisera, scenariste i producenta Pola Tomasa Andersona u kojoj glavne uloge tumače Hoakin Finiks, Filip Simor Hofman i Ejmi Adams.

Radnja prati psihički uzdrmanog ratnog veterana Fredija Kvela, koji nakon strahota koje je doživeo tokom Drugog svetskog rata pokušava da se uklopi u posleratno društvo i nastavi sa svojim životom. Pošto upozna Lankastera Doda, vođu misterioznog kulta „Svrha“, Kvel postaje pristalica ovog pokreta i oni zajedno kreću na put ka istoku Sjedinjenih Američkih Država sa ciljem da šire svoja religijska uverenja.

Film je delimično inspirisan životom osnivača sajentologije L. Rona Habarda, kao i ranim nacrtima Andersonovog prethodnog filma *[[Biće krvi]]*, pričama Džejsona Robardsa o alkoholizmu mornara tokom rata i životnom pričom nobelovca Džona Stajnbeka.

Uprkos slaboj zaradi na bioskopskim blagajnama, *Master* je naišao na pozitivne reakcije kritičara i našao se na brojnim listama najboljih filmova 2012. Premijerno je prikazan na Filmskom festivalu u Veneciji, gde je osvojio nagradu FIPRESCI za najbolji film. Osvojio je brojna druga prestižna priznanja, a Finiks, Hofman i Adamsova su za svoje izvedbe nominovani za nagrade Oskar, BAFTA i Zlatni globus.

## Uloge

## Izvori

## Vanjske veze
* 
* 
* 
* 
*
Univerzitet u Pretoriji

**Univerzitet u Pretoriji** (; afrikaans: *Universiteit van Pretoria*; venda: *Yunibesithi ya Pretoria*) je javni istraživački univerzitet koji se prostire na nekoliko kampusa u Pretoriji u Južnoafričkoj Republici. Univerzitet je osnovan 1908. kao lokalni kampus nekadašnje *Visoke škole Transvaal* čije je sjedište bilo u Johannesburgu i četvrta je najstarija danas postojeća institucija u zemlji kojoj je dodijeljen status univerziteta. U početku je instituciju pohađalo svega 32 studenata. Danas se institucija prostire na sedam prigradskih kampusa na 1,120 hektara.

Univerzitet je organizacijski podijeljen na devet fakulteta i jednu poslovnu školu. Veterinarski fakultet koji je osnovan na ovome univerzitetu 1920. godine, drugi je najstariji u Africi. Poslovna škola na ovome univerzitetu prva je van Sjeverne Amerike koja je počela da dodjeljuje MBA poslovne magisterije i često je uvrštena u liste najboljih poslovnih škola na svijetu. 2012. Financial Times poslovnu školu (*Gordonov institut poslovnih nauka*) proglasio je najboljom u Africi i 60. najboljom na svijetu.

## Izvori
Radio Uno Banja Luka

**Radio UNO** je banjalučka radio-stanica osnovana 1998. koja se nalazi na frekvenciji 107,5 i bazirana je za lokalni nivo.

Stanica imaju funkciju afirmacije sadržaja i vrijednosti koji su specificni za grad. Tu se posebno naglašava i pitanje infrastrukture, prostornog planiranja, saobraćaja, kulture stanovanja i ekologije.

Pored toga uz koncentraciju obrazovnih, naučnih, kulturnih, sportskih institucija sadržaji vezani za njihov rad su imperativ ove radio-stanice. U socijalnom pogledu specifični sadržaji se odnose na srednju klasu, zatim na ulogu stručnjaka, te na otvorena pitanja položaja mladih i penzionera, kao i na društveni položaj u ulogu žena.

Ostvarena je saradnja sa institucijama iz Banja Luke čiji je od koristi i značaja za njeno stanovništvo. Ciljna grupa ove radio stanice su srednjoškolci, univerzitetska omladina, zatim poslovni ljudi mlađe dobi koji u potpunosti razumi ulogi i potrebu elektronskih medija u savremenom načinu poslovanja, te svi oni koji prihvataju program.

## Vanjske veze
* Zvanični sajt
Milica Todorović

**Milica Todorović** (Kruševac, 13. oktobra 1990) je srpska pevačica i glumica, najpoznatija kao pobednica takmičarske TV-emisije *[[Zvezde Granda]]*.

Pobednica drugog serijala Zvezde Granda. Pobedila je samo sa 14 godina, kao najmlađa učesnica. Na koktel CD-u iz 2005. godine našle su se pesme Uporedi me, Reci ja kao solo pesme i Jači pol, zajedno sa ostalim devojkama te sezone Zvezde Granda. Već 2006. snima pesmu Zašto cura sedi sama sa kojom prolazi u finale na Granvom festivalu, zatim snima duet sa reperom Dragonom Daj mi. U polufinalu Grandovog festivala 2008. nastupa sa pesmom SMS. Pošto je morala da sačeka da postane punoletna, prvi album je izdala tek sa 18 godina sa naslovnom numerom Pamtim ja. Početkom 2010-ih izdala je nekoliko singlova Sa bilo kim , Samo me zagrli , Sve je uzalud , Zbog tebe i Samo me pogledaj . 2013. godine izdaje pesme Nema nazad , od kojih je pesma Tri čaše sa preko 50 miliona pregleda na Jutubu ostvarila veliki uspeh postavši najpopularnijija pevačica Zvezde Granda. Nakon toga je postigla još veći uspeh pesmom Moje zlato koju je izdala na leto 2014. u duetu sa MC Jankom beleži na JuTubu više od 100 miliona pregleda, što je stavlja na prvo mesto po pregledima u regiji. Na Grandovom festivalu 2014. osvojila je drugo mesto sa pesmom Konačna odluka. Trenutno je jedan od članova žirija u dečjoj emisiji Neki novi klinci zajedno sa Radom Manojlović, Banetom Mojičevićem i Topalkom.

Glumila je u nekoliko britanskih filmova i TV-serija.

## Vanjske veze
*
Komitet za obranu demokracije

***Komitet za obranu demokracije*** (, skr. KOD) je poljska nevladina organizacija, odnosno politički pokret koji okuplja građane nezadovoljne politikom desničarske stranke Pravo i pravda (PiS) koja je iste godine došča na vlast u Poljskoj. Povod za osnivanje je ustavna kriza koju je izazvala odluka PiS da ne odbije priznati imenovanja novih sudaca Ustavnog suda koje je neposredno pred izbore 2015. izglasao Sejm gdje je tada većinu imala liberalna koalicija na čelu sa strankom Građanska platforma. Pokret je ime dobio po Komitetu za obranu radnika, organizaciji od koje je nastao sindikat Solidarnost za vrijeme komunističke vlasti.

## Vanjske veze

*
*Gazeta Wyborcza 
*YouTube (pristup 14. XI 2015)
Da Berlino l'apocalisse

***Da Berlino l'apocalisse*** () je italijansko-zapadnonjemačko-francuski špijunski film snimljen 1967. godine u režiji Marija Maffeija. Protagonist, koga tumači Roger Hanin, je francuski obavještajac koji traži svog kolegu koji je odlučio isprovocirati rat između Istoka i Zapada, i koji se zbog toga mora suočiti s nizom spletki u Hladnim ratom podijeljenom Berlinu.

## Vanjske veze
*  
* Heisses Pflaster für Spione http://www.filmportal.de/film/heisses-pflaster-fuer-spione_c7fc9525113248b0b6bb43c653599837 Heisses Pflaster für Spione na portalu Filmportal.de
Questi fantasmi (film, 1967)

***Questi fantasmi*** () je italijansko-francuska fantastična filmska komedija snimljena 1967. godine u režiji Renata Castellanija. Predstavlja drugu po redu filmsku adaptaciju Questi fantasmi!istoimenog komada Eduarda De Filippa. Protagonisti, koje tumače Sophia Loren i Vittorio Gassman su siromašni bračni par koji koriste priliku da se besplatno nasele u stan bez obzira na to što je on opsjednut duhovima. Radnja prikazuje kako, usprkos svemu, odlučuju sa njima koegzistirati.

De Filippov je prije toga bio ekraniziran na filmu 1954. godine. Na televiziji je također bio ekraniziran 1962. godine u obliku TV-drame, a 2011. u obliku TV-filma.

## Uloge
* Sophia Loren ... Maria Lojacono
* Vittorio Gassman ... Pasquale Lojacono
* Mario Adorf ... Alfredo Mariano
* Aldo Giuffrè ... Raffaele
* Margaret Lee ... Sayonara
* Francis de Wolff ... Škot (kao Francis De Wolffe)
* Francesco Tensi ... Profesor Santanna
* Augusta Merola ... Anna
* Piera Degli Esposti
* Giovanni Tarallo
* Nietta Zocchi
* Valentino Macchi
* Lucio Dalla ... Muzičar
* Marcello Mastroianni ... Duh (van špice)

## Reference

## Vanjske veze
*
Superkavitacija

**Superkavitacija** je postupak umjetnog stvaranja kavitacije i njenog iskorištavanja za postizanje situacije minimalnog vodenog otpora. Osnovni princip je stvaranje košuljice plinovitih mjehurića unutar tekućine čime se anulira trenje, što otvara mogućnost velikim podvodnim brzinama. Tehnologija superkavitacije u praksi je vrlo ograničena i koristila se za vijke brzih vojnih ili sportskih brodova, te za torpeda. Krajem 1950-ih godina britanska kompanija Vospers izgradila je dva patrolna čamca klase ''Brave'' sa superkavitacijskim vijkom, koja su dosezala maksimalnu brzinu od 58 čvorova (107,4 km/h). Superkavitacijska torpeda u operativnoj službi imaju Rusija (VA-111 Škval) i Iran (Hut). Dva modela su vrlo sličnog dizajna i oba postižu brzine iznad 360 km/h, tj. četverostruko su brži od konvencionalnih torpeda. Mana im je velika bučnost i što u podmorničkom ratovanju onaj tko lansira takav projektil odaje svoju nazočnost, stoga mora pomno odvagnuti dobit i korist njegovog korišenja. U 21. vijeku javile su se i ideje o primjeni takve tehnologije na cijele podmornice, i to primarno zbog superbrzih civilnih putovanja. Kod vojnih podmornica takva tehnologija bila bi problematična jer velike košuljice plinovitih mjehurića ostavljale bi iza sebe vidljive tragove na morskoj površini, čime bi predstavljale lako uočljivu metu neprijateljskim avijacijama.

## Vanjske veze

*  Supercavitation Research Group na stranicama Univerziteta u Minnesoti
*  Diehl "Barracuda", njemački superkavitacijski torpedo
*  Superkavitacija na stranicama Global Security
Frank D. Bean

**Frank D. Bean** (20. 5. 1942) je američki sociolog, profesor i direktor Centra za istraživanja o imigraciji, populacije i javne politike () na Kalifornijskom univerzitetu u Irvineu. Bean je došao u Irvin 1999. godine, nakon rada na Univerzitetu u Teksasu i u Indijani. Posjeduje doktorat iz sociologije koji je stekao na Univerzitetu Duke. Autor i urednik više od 150 naučnučkih članaka i poglavlja odnosno 18 knjiga, Beanova istraživanja se fokusiraju na međunarodne migracije, neovlašćene migracije, američke imigracione politike i demografiju američke Hispano populacije.

## Knjige
* *Paradoks raznolikosti: Migracija i Color Line u 21. veku u Americi* (koautor: Jenifer Lee), New York, Russel Sage, 2010
* *Američke novajlije i dinamika raznolikosti* (koautor: Gillan Stevensom), 2003
* *Imigracija i prilika: rasa, etnička pripadnost i zapošljavanje u SAD* (koautor: Stephanie Bell-Rose), 1999

## Vanjske veze
* kratak opis Beana
* UCI škola socijalnih naučnika 
* Center for Research on Immigration, Population and Public Policy
Tirol (razvrstavanje)

**Tirol** može značiti:

* Tirol, regija u Centralnoj Evropi
* Tirol, austrijska savezna zemlja
* Grofovija Tirol, jedna od habsburgških krunskih zemalja
* Tirol, , zamak kod Merana
* Tirol, općina u Južnom Tirolu
* Tirol, selo u Rumunjskoj
Inn

**Inn** (latinski: *Aenus, Oenus*, retoromanski: *En*) je alpska rijeka koja teče kroz Švicarsku, Austriju i Njemačku, velika desna pritoka Dunava duga 517 km.

## Karakteristike
Inn izvire iz više izvora južno od jezera Lunghinsee na nadmorskoj visini od 2484 metra u švicarskim Alpama u Kantonu Graubünden.
Od tamo teče prema sjeveroistoku preko austrijskih zemalja Tirol i Salzburg.

Na donjem dijelu toka kroz Austriju formira granicu između Njemačke i Austrije. Nakon tog utječe u Bavarsku, protječe kroz Rosenheim, da bi kod Passaua imao ušće u Dunav.

Rijeka ima sliv velik 26.068 km² koji se proteže najvećim dijelom u Austriji gdje ima 320 km.

Još od rimskih vremena Inn je bio važna prometnica za transport robe brodovima, i to je bio sve do 1858. i dolaska željeznice, koja je istisnula brodove. Nakon tog je izgradnja brojnih brana rijeku pretvorila u neplovnu.
 
Na rijeci je podignuto ukupno 21 hidroelektrana.

## Galerija


Image:Inn Bever.jpg|Inn, Engadin
Image:Inn Susch.jpg|Inn kod Suscha u Unterengadinu
Image:Fluss-inn-bei-ried.jpg|Inn kod Rieda u Oberinntallu
Image:Inn Kraftwerk Fließ.jpg|Inn iz zraka
Image:Innbruecke Kranebitten.JPG|Inn prije Innsbrucka
Image:Kramsach Unterinntal von Sonnwendjoch 080625.JPG|Inn kod Kramsacha
Image:2010.10.07 Inn Stausee Langkampfen Baggerschiff.JPG|Inn kod Langkampfena
Image:Inn bei Kufstein.jpg|Inn kod Kufsteina
Image:Wasserburg5.jpg|Inn kod Wasserburga
Image:Inn bei Mühldorf.jpg|Inn kod Muhldorfa
Image:Unterer Inn.jpg|Inn kod Aigen Inna
Image:Schloss Neuhaus am Inn 080809-3.jpg|Inn kod Schloss Neuhausa


## Reference

## Vanjske veze

* ''Der Inn''
Univerzitet u Cape Townu

**Univerzitet u Cape Townu** (; afrikaans: *Universiteit van Kaapstad*; venda: *Yunivesithi ya Cape Town*) je javni istraživački univerzitet u Cape Townu u Južnoafričkoj Republici u provinciji Western Cape. Univerzitet je osnovan 1829. godine kao Koledž Južne Afrike. Najstariji je univerzitet u zemlji i drugi najstariji univerzitet na kontinentu sa kontinuiranim djelovanjem. Dominantni jezik na instituciji je engleski.

## Izvori

## Vanjske veze

*
Univerzitet Fort Hare

**Univerzitet Fort Hare** (osnovan 1916. godine )je javni univerzitet u pokrajini Eastern Cape u Južnoj Africi. U periodu od 1916. do 1959. godine univerzitet je služio kao ključna institucija za obrazovanje crnačke zajednice u Africi obrazujući sudente iz cijele Subsaharske Afrike. Bivši studenti ovoga univerziteta bili su na čelu mnogih dekolonizacijskih pokreta na kontinentu i u vladama novih neovisnih zemalja poput predsjednika Bocane Seretsa Khame. 1959. institucija je stavljena pod kontrolu nove politike aparthejda. Više sudionika pokreta otpora aparthejdu pohađalo je ovu instituciju, među njima Nelson Mandela, Desmond Tutu i Robert Mugabe. Mandela je u 1940-ima na univerzitetu proveo dvije godine studirajući latinski i fiziku, ali je instituciju napustio zbog sukoba sa vodstvom univerziteta. Naknadno je u autobiografiji napisao da je *"za mladog crnog Južnog Afrikanca poput mene, bio je to [[Univerzitet Oxford|Oxford]] i [[Univerzitet Cambridge|Cambridge]], [[Univerzitet Harvard|Harvard]] i [[Univerzitet Yale|Yale]] u jednoj instituciji."* U periodu rasnog aparthejda na instituciji je spovedena segregacija (prije je začajan dio studenata dolazio iz indijske zajednice, kao i iz rasno miješane a manjim dijelom i bijele zajednice). Institucija je postala dio sustava bantustanskog obrazovanja. Nakon pada rasističkog režima u Južnoj Africi Oliver Tambo postao je vođa univerziteta.

## Vanjske veze

*
Univerzitet u Alžiru

**Univerzitet u Alžiru** (; ) je javni univerzitet sa sjedištem u Alžiru, glavnom gradu istoimene države na sjeveru Afrike. Univerzitet je osnovan 1909. godine i podijeljen je na sedam fakulteta.

## Vanjske veze

* Website Univerziteta u Alžiru
Skijalište

**Skijalište** je ime za mjesto gdje se nalaze staze za alpsko skijanje, snoubording i druge zimske sportove.

U Evropi se skijalištem zove i grad ili selo u planini gdje se skijaški tereni nalaze, oni su ujedno i turistički centri sa svim pratećim objektima za udoban smještaj gostiju, kao što su hoteli, restorani, servisi za iznajmljivanje opreme, a sami tereni u planini premreženi su čitavim lancem žičara.

Za razliku od tog skijališta u Sjevernoj Americi su najčešće udaljena od gradova, pa se izraz skijalište koristi samo za skijaški resort, najčešće izgrađen samo za tu svrhu, koji također ima i prateće objekte.

## Historija i karakteristike

Kako se skijanje počelo prakticirati tek od kraja 19. i početkom 20. vijeka po alpskim planinama Centralne Evrope, tako su i prva skijališta bile su blage prirodne padine planina koje bi sami skijaši utabali radi lakšeg spusta.

Ispočetka su se prvi skijaši morali nakon svakog spusta, nanovo uspinjati uz brdo, pa je to ograničavalo broj spuštanja, a bilo je i prilično naporno, tako da je u to vrijeme skijaša bilo malo, a uređenih skijališta još i manje. Za njih su se odabirala ona mjesta po planinama koja su po svojoj konfiguraciji bila idealna, i nije ih bilo potrebno preuređivati nekim građevinskim radovima.

Veliki doprinos popularnosti skijanja donio je izum i izgradnja prvih žičara tokom 1930-ih. Od tad alpsko skijanje postaje sve popularnije, najprije u Evropi i Sjevernoj Americi, a nakon tog i po Australiji, Novom Zelandu, Čileu, Argentini i Japanu.

Kako je Sloveniji postojala tradicija skijaškog trčanja još od 17. vijeka, tako se i u njoj razvilo alpsko skijanje u tom vremenu, kao i u Grčkoj, Portugalu, Libanonu, Turskoj i Iranu nešto kasnije.

Tad su i nastala prva uređena skijališta Davos, St. Moritz, Kitzbühel, Chamonix-Mont-Blanc, Garmisch-Partenkirchen, Megève, Val Gardena.

Prva skijaška natjecanja za muškarce organizirana su početkom 1930-ih, a za žene tek 1950-ih,

Nakon 1970-ih otpočeo je pravi bum popularnosti skijanja, poboljšanjem skijaške i prateće opreme (gusjeničari za pripremu staza) i izgradnjom brojnih novih skijališta na mjestima koja su se prije činila potpuno nedostupnima

Tako da danas postoji oko 5146 skijališta širom svijeta od Evrope, Sjeverne i Južne Amerike, Azije, Australije i Oceanije do Afrike.

Najveće od njih je Les Trois Vallées (Val Thorens/Les Menuires/Méribel/Courchevel) u Francuskoj koje ima 600 km staza.
Najveće sjevernoameričko ima 290, južnoameričko 120, azijska i australska imaju po 100, a najveće afričko samo 20&nbsp;km staza.

Najviše skijalište na svijetu nalazi se kod kineskog Lijianga u masivu Yulong Xueshan na visini od 4700 m, najviše američko Breckenridge ima 3914 m, a najviše evropsko Zermatt 3899.

## Reference

## Vanjske veze

* ''Skijališta'' na portalu Skiresort Service International GmbH
Kitzbüheler Ache

**Kitzbüheler Ache** zvana i **Großache** (u Njemačkoj), ili *Jochberger*, *Große*, *Kössener* ili *Tiroler Ache* je 
alpska rijeka koja teče kroz Austriju i Njemačku, duga 79 km.

## Karakteristike

Kitzbüheler Ache izvire južno od Pass Thurna na nadmorskoj visini od 1,274 metra kod 
salzburgško - tirolske granice.
Od tamo teče prema sjeveroistoku preko austrijske savezne zemlje Tirol protiče kroz Kitzbühel i utječe u Bavarsku, da bi nakon 24&nbsp;km imao ušće u jezero Chiemsee kod Grabenstätta.

Rijeka ima sliv velik 153 km² koji se proteže najvećim dijelom u Austriji gdje ima 55 km.

## Reference

## Vanjske veze

* ''Kitzbühel (Bahnhofsbrücke) / Kitzbüheler Ache'' na portalu Hydrographischer Dienst Tirol
Wildspitze

**Wildspitze** je planina u Austriji, u saveznoj državi Tirolu.
Najviši je vrh Oetztalskih Alpa (3774 m) i drugi najveći vrh Austrije odmah iza Grossglocknera koji je visok 3798 metara.

Vrh Wildspitzea je prvi put osvojio 1861. nepoznati lokalni poljodjelaca Leander Klotz koji se uspeo južnim dijelom planine.

## Izvori

## Vanjske veze

* Dutch website about the Ötztaler Alps
* Wildspitze on Summitpost
* Wildspitze on Peakware
Markus Rogan

**Markus Rogan** (Beč, 4. maja 1982.) je austrijski plivač, osvajač dvije srebrene medalje na Olimpijadi u Ateni 2004. godine. 2004. proglašen je za Austrijskog sportaša godine.

## Olimpijske igre
Na Olimpijskim igrama osvojio je dvije srebrene medalje u Ateni 2004. godine u disciplinama 100 i 200 metara leđno, oba dvije iza amerikanca Aarona Peirsola.

## Svjetska prvenstva
Na Svjetskim prvenstvima je osvojio tri medalje dva srebra iz Fukuoke 2001. i Melbourna 2007., te jednu broncu iz Montreala 2005. sve medalje su osvojene u disciplini 200 m leđno. Sa svjetskih prvenstva u kratkim bazenima ima jedno zlato, četiri srebra i jednu broncu.

## Evropska prvenstva
Na Evropskim prvenstvima osvojio je četiri zlata, šest srebra i dvije bronce, dok je u kratkim bazenima osvojio pet zlata, četiri srebra i jednu broncu.

## Izvori

## Vanjske veze
* Markus Rogan službene stranice 
* Swim Rankings Profile
Werner Faymann

**Werner Faymann** (Beč, 4. maja 1960.), austrijski kancelar i predsjednik Socijaldemokratske partije (SPÖ) .

## Biografija
Werner Faymann je rođen 1960. u Beču. Od 1985. do 1988. bio je konzultant u Zentralsparkasse Bank (danas Banka Austrije). Ovu poziciju je napustio kada je postao direktor i provincijski načelnik bečkog stanarskog savjeta. Također je bio načelnik u Socijalističkoj mladeži Beča od 1985. do 1994. kada je postao poslanik u pokrajinskom parlamentu i općinskom vijeću u kome je bio zadužen za poslove vezane za izgradnju domova i gradsku obnovu.

Faymann je bio savezni ministar prometa, inovacija i tehnologije u kabinetu kancelara Alfreda Gusenbauera. Preuzeo je poziciju predsjednika Socijaldemokratske stranke u lipnju 2008. i predvodio je stranku na prijevremenim izborima u listopadu iste godine. Iako je njegova stranka (SPÖ) izgubila 11 mandata odnosno 6%, osvojili su više mjesta od protivničke Narodne partije. Oženjen i ima dvoje djece.

Za vrijeme njegovog mandata se intenzivirala migrantska kriza, a pri čemu je Austrija postala omiljeno odredište migranata i izbjeglica; reakcije njegove vlade na krizu su izazvali duboko nezadovoljstvo među stanovništvom, te je 9. svibnja 2016. objavio kako podnosi ostavku.

## Vanjske veze
* Werner Faymann stranice SPÖ-a 
* Austrijski kancelar 

## Izvor
Thal

**Thal** je naselje u austrijskoj pokrajini Štajerskoj, poznato kao rodno selo Arnolda Schwarzeneggera.

## Geografija
Naselje se nalazi oko 3,2&nbsp;km zapadno od glavnog grada Štajerske Graza. Sastoji se od oko 19 grupiranih zaselaka: Eben, Eck, Hardta, Haslau, Kirchberg, Kötschberg, Linak, Oberbichl, Oberthal, Plabutsch, Schlüsselhof, Steinberg, Unterbichl, Unterthal, Waldsdorf, Waldsdorfberg, Wendlleiten, Windhof i Winkel. U selu ima i malo jezero Thalersee.

## Historija
U Thalu je 1735. sagrađena drvena kapela u baroknom stilu. Godine 1772., sagrađena je župna crkva Svetog Jakova, izvorno posvećena Svetom Sebastijanu, koja je proširena 1992., a posvećena 15. svibnja 1994. godine.

## Značajne osobe
* Arnold Schwarzenegger, austrijsko-američki filmski glumac, političar i body builder

## Vanjske veze
* Službene stranice naselja

## Izvor

### Ostali projekti
Lienz

**Lienz** je grad na jugozapadu Austrije od 11,894 stanovnika.

Lienz je i administrativni centar Okruga Lienz.
## Geografija

Lienz leži u Tirolu na ušću rijeke Isel u Dravu, na mjestu gdje 
prestaju Dolomiti.

## Historija

Nedaleko od centra Lienza leže ruševine antičkog Aguntuma, nekadašnjeg Ilirskog naselja (1100. pne. -
500. pne.), koje je nastavilo egzistirati i za rimskih vremena.,

Lienz je povelju o statusa grada dobio 1252.

## Znamenitosti

Najveće znamenitosti Lienza su Zamak Lieburg iz 16. vijeka i nedaleki Zamak Bruck sjedište tirolsko - goriških grofova od 1271. do 1500.
To su i parohijska crkva sv. Andreasa, podignuta oko 1450., crkva nekadašnjeg domenikanskog 
samostana podignuta oko 1250., obnovljena 1796. i franjevačka crkva iz 1439.
## Privreda
Lienz je trgovački centar Istočnog Tirola, i poznata turistička destinacija ljeti i zimi, pored tog ima i nekoliko 
industrijskih pogona, koji proizvode tekstil i predmete od kožne.
## Reference

## Vanjske veze

* ''Službene stranice Lienza''
Wels

**Wels** je grad u austrijskoj pokrajini Gornjoj Austriji.

## Geografija
Wels nalazi se u Hausruckviertelu na nadmorskoj visini od 317 metara. Od sjevera do juga proteže se 9,5&nbsp;km, od zapada prema istoku preko 9,6&nbsp;km. 3,4% površine je prekriveno šumom, 23,5% se koristi za poljoprivredu.

## Historija
Područje Welsa je bilo naseljeno još u neolitiku, a dobilo je na važnosti u rimsko doba, jer se nalazilo u središnjem dijelu pokrajine Noricum. Oko 120. godine Wels je dobio prava rimskog grada pod imenom *Municipium Ovilava*. Oko 215., car Karakala ga je nazvao *Colonia Aurelia Antoniana Ovilabis*, u to vrijeme, u gradu već živi 18.000 stanovnika. Međutim potpuno je izgubio svoju važnost s krajem rimske vladavine.
Bio je manje trgovačko središte u srednjem vijeku. 1222., za vrijeme vladavine obitelji Babenbergera, ponovno je dobio gradska prava. car Maximilian I umro je u Welsu 12. januara 1519., nakon što su mu građani zabranili pristup u Innsbruck. Tijekom Drugog svjetskog rata, u gradu je postojao koncentracijski logor. 18. siječnja 1964. postao je statutarni grad.

## Stanovništvo
Prema popisu stanovništva iz 2011. godine u gradu živi 58.713 stanovnika, dok je prosječna gustoća naseljenosti 1279 stan./km²

### Hrvati u Welsu
U Welsu i okolici nastanjena je značajna hrvatska manjina. Čine ju pretežito doseljenici iz Bugojna i Kotor Varoša, ali i iseljenici iz drugih krajeva RH i BiH. Prema popisu iz 2001. u samom gradu Welsu nastanjeno je 3.297 osoba koje navode hrvatski kao svoj materinji jezik (5,8% ukupnog stanovništva). Okupljaju se oko Hrvatskog doma u Welsu koji je učlanjen u Zajednicu hrvatskih udruga u Gornjoj Austriji. Dom ima kulturno-umjetničke i športske sekcije. Najpoznatija je Hrvatica u Welsu Ivona Dadić.

## Vanjske veze
* Službene stranice grada

## Reference

### Ostali projekti
Wörthersee

**Wörthersee** (srpskohrvatski: **Vrbsko jezero**) je alpsko jezero koje se nalazi u austrijskoj pokrajini Koruškoj.

## Karakteristike

Jezero je duboko prosječno 42 metara, široko 2, a dugo 19,39 km. Proteže se od glavnog grada Koruške Klagenfurta na istoku do Veldena na zapadu. Na sjeveru i jugu su strme Alpe u podnožju pokrivene gustom šumom. Jezero je prepoznatljivo po plavo-zelenoj boji vode. U ranom devetnaestom stoljeću močvarne obale su dom samo nekoliko siromašnih seljaka. Izgradnjom austrijske Južne željeznice (Südbahn), sredinom devetnaestog stoljeća brzo se Vrbsko jezero pretvorilo u ekskluzivno ljetno odredište bečkog plemstva. Sjeverna obala je gusto izgrađena, autoceste i željezničke pruge zauzimaju uski prostor između strmih brda i obale. Južna obala je manje razvijeni. Otprilike svakih 10 godina jezero zaledi što privlači brojne klizače. Na njemu se nalaze dva otoka Schlangeninsel i Kapuzinerinsel.

## Naselja
Veća naselja na jezeru su: Klagenfurt, Velden, Pörtschach, Krumpendorf i Maria Wörth.

## Vanjske veze

* 
* Informacije iz Koruškog Instituta Limnologija
Janez Puh

**Janez Puh** (njemački: Johann Puch) (Sakušak kraj Ptuja, 27. juna 1862. – Zagreb 19. jula 1914.) - slovenski mehaničar, izumitelj i vlasnik tvornice, poznat u automobilizmu. Živio je i radio u Grazu u Austriji.

Počeo je proizvodnju bicikla 1891. godine. Izvozio ih je u Englesku i Francusku. Godine 1899. otvorio je svoju tvornicu, koja 1903. počinje proizvoditi motocikle, a od 1904. i automobile. Godine 1912., tvornica Puch zapošljava 1100 radnika, koji su godišnje proizvodili oko 300 automobila, 300 motocikala i 16 000 bicikala. Također proizvodi automobile za Habsburšku dinastiju i Austro-Ugarsku vojsku.
Puh je nosilac 35 patenata iz područja automehanike. Njegovi motocikli i automobili bili su uspješni u utrkama i relijima.

Tradicija tvornice Puh i danas se nastavlja pod imenom Steyr-Daimler-Puch. Sjedišta se nalaze u Grazu i Beču.

Johann Puh umro je u Zagrebu 1914. godine.

## Vanjske veze

* Johann Puch-Museum Graz
Christoph Schönborn

** Christoph Schönborn** (dvorac Skalka, Češka, 22. siječnja 1945.), austrijski kardinal i teolog, nadbiskup Beča i predsjednik Austrijske biskupske konferencije.

## Biografija

Njegovo puno ime je Christoph Maria Michael Damian Hugo Peter Adalbert Schönborn. Potječe iz plemićke obitelji, koja je dala mnoge istaknute ličnosti. Studirao je filozofiju, teologiju i psihologiju u Beču i Parizu. Kardinal Franz König zaredio ga je za svećenika u Beču 27. prosinca 1970. Doktorirao je teologiju 1975. Predavao je dogmatsku teologiju na Sveučilištu u Freiburgu. Godine 1980. postaje tajnik međunarodne teološke komisije pri Svetoj Stolici.

Papa Ivan Pavao II. imenovao ga je pomoćnim biskupom bečke nadbiskupije 11. srpnja 1991. Nadbiskup koadjutor postao je 1995. godine, a kardinalom ga je imenovao papa Ivan Pavao II. 1998. godine. Sudjelovao je na papinskoj konklavi 2013. godine.

Njegovo biskupsko geslo je: "Vos autem dixi amicos" ("Ja vas pozivam prijatelji").

## Vanjske veze

* The Schönborn Site – Following the Life and Work of Christoph Cardinal Schönborn (expired link) 
* A critique of Schönborn on evolution by Alec MacAndrew
* Interview  with Peter Schuster regarding Cardinal Schönborn's statement on evolution
* catholic-pages bio 
* Christoph Schönborn as a papabili to be the next pope after Pope Benedict XVI 
* Some ancestors of Count Christoph von Schönborn
Željko Reiner

**Željko pl. Reiner Brestovački** (Zagreb, 28. svibnja 1953.), hrvatski liječnik i političar. Član je Hrvatske demokratske zajednice. Bio je zamjenik ministra zdravstva i socijalne skrbi (1993–98) i zatim ministar (1998–2000). Ravnatelj Kliničkog bolničkog centra Rebro u Zagrebu bio je od 2004. do 2012. Potpredsjednik Hrvatskog sabora bio je od 2012. do 28. prosinca 2015., kada je izabran za novog predsjednika Hrvatskog sabora u osmom sazivu sa 88 glasova za, 62 suzdržanih glasova i jednim glasom protiv.

Član je Akademije medicinskih znanosti u Londonu, Evropskog kardiološkog društva i Američkog kardiološkog kolegija. Nositelj je nekoliko civilnih i vojnih odlikovanja: Red kneza Trpimira s ogrlicom i Danicom, Red bana Jelačića, Red Danice hrvatske s likom Katarine Zrinske, Red hrvatskog trolista, Red hrvatskog pletera, Spomenica Domovinskog rata, Medalja »Bljesak«, Medalja »Oluja«, Medalja »Ljeto ’95«, Spomen-medalja Vukovar. Pričuvni je pukovnik Hrvatske vojske. God. 2007. proglašen je počasnim građaninom Korčule. Dobitnik je nagrade »Ladislav Rakovac« Hrvatskog liječničkog zbora i nagrade grada Zagreba (2010). God. 2017. proglašen je vitezom Reda Svetog groba jeruzalemskog.

## Izvori
Love & Distrust

***Love & Distrust*** () je američki omnibus film snimljen 2010. godine u režiji Lorraine Bracco, Daisily Gili, Erica Kmetza, Warnera Loughlina, Diane Valentine i Darcy Yullie. Sastoji se od pet kratkih priča koje povezuje motiv traženja savršene ljubavi među 20-godišnjacima u suvremenom svijetu. Izdan je kao direct-to-DVD naslov.

## Izvori

## Vanjske veze
*
*
Franz Klammer

**Franz Klammer** (Mooswald, 3. decembra 1953.) je bivši austrijski alpski skijaš, olimpijski prvak iz Innsbrucka. Debitirao je u Svjetskom kupu u prosincu 1972. a završio karijeru u ožujku 1985. 1975., 1976. i 1983. proglašavan je za Austrijskog sportaša godine.

## Pobjede u Svjetskom skijaškom kupu
Franz ima ukupno 26 pojedinačnih pobjeda u Svjetskom kupu: 25 u spustu i jednu u kombinaciji.

## Vanjske veze
* Franz Klammer ulaz na web stranicu austrijskog Olimpijskog muzeja
* Fondacija Franza Klammera
Petra Kronberger

**Petra Kronberger** (Pfarrwerfen, 21. februara 1969.) je bivša austrijska alpska skijašica, dvostruka olimpijska prvakinja iz Albertvilla. Debitirala je u Svjetskom kupu 26. studenog 1987. godine. 1990., 1991. i 1992. proglašavana je za Austrijsku sportašicu godine.

## Pobjede u Svjetskom skijaškom kupu
Petra ima ukupno 16 pojedinačnih pobjeda u Svjetskom kupu u svih pet disciplina (spustu 6, veleslalomu 3, slalom 3, Super-G 2 i 2 u kombinaciji). Osim toga bila je 7 puta druga i 12 puta treća.

## Vanjske veze
* Petra Kronberger ulaz na web stranicu austrijskog Olimpijskog muzeja
Five Golden Dragons

***Five Golden Dragons*** () je britansko-zapadnonjemačko-lihtenštajnski akciono-pustolovni film snimljen 1967. godine u režiji Jeremyja Summersa. Scenario je inspiriran motivima proze Edgara Wallacea. Protagonist, koga tumači Bob Cummings je plejboj koji tokom boravka u Hong Kongu postaje upetljan u sukob lokalnih bandi organiziranog kriminala. Film je sniman na autentičnim lokacijama u Hong Kongu, a pri tome je producentima pomoć pružila tamošnja filmska kompanija Shaw Brothers omogućivši im rad u svojim studijima.

## Uloge

* Bob Cummings…..[Bob Mitchell]
* Margaret Lee…..[Magda]
* Rupert Davies…..[Komesar Sanders]
* *sporedne uloge:* Klaus Kinski…..[Gert]
* Maria Rohm…..[Ingrid]
* Sieghardt Rupp…..[Peterson]
* Roy Chiao…..[Inspektor Chiao]

*gostujuće uloge*
* Brian Donlevy…..[Drugi zmaj]
* Dan Duryea…..[Prvi zmaj]
* Christopher Lee…..[Četvrti zmaj]
* George Raft…..[Treći zmaj]

* *i* Maria Perschy…..[Margret]
* *gostujuća pjevačica* Yukari Ito

## Izvori

## Vanjske veze
*
*Five Golden Dragons  at British Film Institute
*''Five Golden Dragons'' at *[[TV Guide]]* (1987 write-up was originally published in *The Motion Picture Guide*)
Old Bones of the River

***Old Bones of the River*** () je britanska crno-bijela filmska komedija snimljena 1938. u režiji Marcela Varnela. Predstavlja parodiju popularnog pustolovnog filma *[[Sanders of the River]]*. Protagonist, koga tumači Will Hay, je rasijani i nespretni direktor škole koji dobija novi posao u britanskoj koloniji u Africi. Radnja prikazuje njegove komične pustolovine nakon što sticajem okolnosti preuzme upravne poslove, te domorocima mora objasniti kako funkcionira oporezivanje. *Old Bones* je kasnijim kritilarima postao zanimljiv zbog za tadašnje vrijeme neuobičajeno kritičkog stava prema Britanskom Imperiju, odnosno odbacivanju doktirne o bremenu bijelog čovjeka, pa su tako afrički likovi prikazani kao intelektualno superiorni svojim bijelim pokroviteljima.

## Uloge
*Will Hay ... Profesor Benjamin Tibbetts
*Moore Marriott ... Jerry Harbottle
*Graham Moffatt ... Albert
*Robert Adams ...  Bosambo
*Jack London ... M'Bapi
*Wyndham Goldie ... Komesar Sanders
*Jack Livesey as Kapetan Hamilton

## Reference

## Vanjske veze
*Screenonline review
*
Death Drums Along the River

***Death Drums Along the River*** () je britansko-zapadnonjemački pustolovno-kriminalistički film snimljen 1963. godine u režiji Lawrencea Huntingtona. Predstavlja adaptaciju romana *Sanders of the River* Edgara Wallacea, odnosno remake crno-bijelog istoimenog filma iz 1935. godine, iako je od predloška preuzeto samo ime protagonista i neki sitni detalji. Radnja je smještena u neimenovanu britansku koloniju u Africi, a protagonist, koga tumači Richard Todd je britanski policajac koga istraga ubistva vodi do kriminalne organizacije koja se bavi krijumčarenjem dijamanata.

Film je sniman na lokacijama u Južnoj Africi. Za razliku od *Sanders of the River*, koji je često bio optuživan za veličanje britanskog imperijalizma, *Death Drums Along the River* je u pozadini zapleta imao i tada aktualni motiv dekolonizacije, te tako protagonist u jednom trenutku govori kako će pokušati nastaviti raditi svoj posao i ako kolonija stekne nezavisnost. *Death Drums* je komercijalni uspjeh, te je 1965. godine snimljen nastavak pod naslovom *[[Coast of Skeletons]]*.

## Glavne uloge
* Richard Todd ... Komesar Harry Sanders
* Marianne Koch ... Dr. Inge Jung
* Albert Lieven ... Dr. Weiss
* Walter Rilla ... Dr. Schneider
* Jeremy Lloyd ... Hamilton
* Robert Arden ... Hunter
* Vivi Bach ... Marlene
* Bill Brewer ... Pearson
* Simon Sabela ... Bosambo

## Reference

## Vanjske veze
*
Petar Milatović

**Petar Milatović**  (Beograd 12. decembar 1949. - 20. avgust 2025.) je srpski novinar.

## Život
Rođen 12. decembra 1949. godine u Beogradu. Ranu mladost proveo u Nikšiću, gde je izučio osnovnu školu i gimnaziju. Takođe se isticao kao perspektivni fudbaler. Godine 1968. u Beogradu upisuje Filološki fakultet, Grupa za srpskohrvatski jezik i jugoslovensku književnost.

Otac dve ćerke i deda dvojice unuka.

## Karijera
U "Politici", odnosno "Politikinom Zabavniku"  radi od 1975. godine kao lektor da bi vremenom postao i novinar . Od 2008. do 2009. godine bio glavni i odgovorni urednik u listu "Ilustrovana Politika". Onda se vraća u Zabavnik, gde je zamenik glavnog i odgovornog urednika do dana današnjeg.

Sarađivao u brojnim uglednim novinama i časopisima "one" Jugoslavije, kao novinar i urednik ("Ratne novine", "Mobilart", "Misterije"... )

Autor specijalnih priloga "Upoznajte Srbiju"  koje je objavljivala "Politika"  2009. godine.

Autor knjige "100 dobrih razloga da posetite Srbiju".

Autor je i predloška teksta pozorišne predstave "Tobelije" u izvodjenju titogradskog pozorišta "Dodest".

Autor i koautor nekoliko zapaženih specijalnih izdanja u Politikinom Zabavniku ("Srce od lubenice" s Vladom Bulatovićem Vibom, 1984; "Život piše drame" 1990. godine; "Prvi srpski ustanak" 2004. godine;"Život piše drame", četiri sveske, 2009. godine)

"Večiti" član žirija Zabavnikove književne nagrade

## Dela
*"Upoznajte Srbiju"  2009.
*"100 dobrih razloga da posetite Srbiju". 2007.
*"Srce od lubenice" 1984.
*"Život piše drame" 1990.
*"Prvi srpski ustanak" 2004.
*"Život piše drame", četiri sveske 2010.

## Reference
* Politikin Zabavnik
* Politika A.D.
* Ilustrovana Politika
* "Ratne novine"
* "Mobilart"
* "Misterije"
Brennerski prijevoj

**Brenner** (njemački: *Brennerpass*, talijanski: *Passo Del Brennero*) je alpski prijevoj na talijansko - austrijskoj granici na nadmorskoj visini od 1,375 metara.

Kako je Brenner relativno nizak, otvoren je tokom cijele godine, pa je on jedan od glavnih ulaza u Italiju sa sjevera. 
## Historija i karakteristike
Brennerski prijevoj razdvaja Ötztalske od Zillertalskih alpa.

Brenner je još od rimskih vremena bio glavni transportni pravac između Istočnih Alpa u Njemačkoj i Padske nizine u Italiji.
 
Brenner je ponovno od 14. vijeka, postao jedan od najprometnijih evropskih trgovačkih puteva. 
 
Makadamska cesta izgrađena je 1772. a željeznička pruga preko prijevoja dovršena je 1867. Obadvije trase savlađuju strmi uspon od Innsbrucka preko doline Wipptal do Brennera, a zatim se spuštaju preko kotlina rijeka Eisack i Adige do Verone.

Moderni Brennerski autoput dovršen je početkom 1970-ih, on povezuje austrijski Kufstein, sa talijanskom Modenom, a dolina Wipptal premošćena je Evropskim mostom.

## Izvori

## Vanjske veze

* ''Brenner Pass'' na portalu Encyclopædia Britannica
Kufstein

**Kufstein** je grad na zapadu Austrije od 8,241 stanovnika.

Kufstein je i administrativni centar Okruga Kufstein.

## Geografija

Kufstein leži u Tirolu u kotlini rijeke Inn, stiješnjenoj visokim planinama masiva Kaisergebirge i Bavarskih Alpi, nedaleko od njemačke granice.

Nedaleko od grada prolazi Brennerski autoput koji se nastavlja na Inntalski autoput, a oba su dio Evropskog puta E45 koji ide od Sicilije do Švedske.

## Historija

Kufstein se prvi put spominje 788., zna se da je između 13. i 14. vijeka bio feud biskupa od Regensburga, koji su bili vazali bavarskih vojvoda, kao i to da je povelju o statusa grada dobio je 1393.

Car Svetog Rimskog Carstva Maksimilijan I zauzeo je Kufstein 1504. i odtad je dio Habsburgške monarhije, osim za vrijeme kratkotrajne 
bavarske okupacije 1703. - 04. i razdoblja vladavine Bavarske kraljevine od 1805. do 1814.

## Znamenitosti

Najveća znamenitost Kufsteina je njegova utvrda podignuta početkom 13. vijeka, koja dominira gradom. Nju je dogradio Maksimilijan I i pretvorio u jak bastion.

Ona je danas pretvorena u muzej u kom su najveća atrakcija orgulje heroja (Heldenorgel) iz 1931. nazvane tako jer su se na njima svakodnevno izvodili recitali u čast poginulih u ratu.

## Privreda

Kufstein je prije svega trgovački centar svoje ruralne okolice, ali ima i nešto industrije koja proizvodi skije, staklo, pištolje i razne metalne proizvode.

Kufstein je i popularna turistička destinacija i poznato skijalište.

## Pobratimski gradovi

* , Frauenfeld
* , Rovereto
* , Amasya

## Reference

## Vanjske veze

* ''Službene stranice Kufsteina''
Moonlight Serenade (film, 2009)

***Moonlight Serenade*** () je američki filmski mjuzikl snimljen u režiji Giancarla Tallarica i premijerno prikazan 2009. godine. Protagonist, koga glumi Alec Newman, je pijanist koji prilikom nastupa u jazz klubu otkrije kako je tamošnja garderobijerka (čiji lik tumači Amy Adams) pjevački talent. *Moonlight Serenade* je dovršen 2005. godine, ali je javnosti postao dostupan tek 2009. godine kao direct-to-DVD izdanje.

## Uloge
*Amy Adams ... Chloe
*Alec Newman ... Nate Holden
*Harriet Sansom Harris ... Angelica Webster
*Jeremy Glazer ... Gary

## Vanjske veze
*
The Four Just Men (film, 1921)

***The Four Just Men*** () je britanski crno-bijeli nijemi kriminalistički film, snimljen 1921. godine u režiji Georgea Ridgwella. Predstavlja prvu adaptaciju istoimenog romana Edgara Wallacea. Protagonisti su četvorica aristokrata iz nekoliko evropskih država koji su se udružili kako bi se kao vigilanti obračunali sa zlikovcima koji se nalaze izvan domašaja zakona.

## Uloge
* Cecil Humphreys ... Manfred 
* Teddy Arundell ... Inspektor Falmouth 
* Charles Croker-King ... Thery 
* Charles Tilson-Chowne ... Sir Philip Ramon 
* Owen Roughwood ... Poiccart 
* George Bellamy ... Gonsalez 
* Robert Vallis ... Billy Marks
* Roy Wood ... sekretar Sir Philipa

## Reference

## Vanjske veze
*
The Man Who Bought London

***The Man Who Bought London*** () je britanski crno-bijeli nijemi kriminalistički film snimljen 1916. godine u režiji  Floyda Martina Thorntona. Predstavlja adaptaciju istoimenog romana Edgara Wallacea, odnosno prvu adaptaciju Wallaceovog opusa. Naslovni lik je bogataš koji je uspio otkupiti londonski City, a radnja prikazuje kako njegov polubrat namjerava ubiti sestru kako bi se dočepao nasljedstva.

## Uloge
* E.J. Arundel ...King Kerry
* Evelyn Boucher ...Elsie Marion
* Roy Travers ...Hermon Zeberlieff
* Nina Leonise ...Vera Zeberlieff
* Reginald Fox ...Gordon Bray
* Rolf Leslie ...Horace Baggins
* Jeff Barlow ...James Leete
* H. Saxon-Snell ...Micheloff
* J. Gunnis Davis ...Tack
* A.G. Gardner ...Gillette
* Helen Stewart ...Mrs. Gritter

## Izvori


## Literatura
* Bergfelder, Tim. *International Adventures: German Popular Cinema and European Co-Productions in the 1960s*. Berghahn Books, 2005.
* Warren, Patricia. *British Film Studios: An Illustrated History*. Batsford, 2001.

## Vanjske veze
*